**Tananyag:** A szótő és a toldalékról tanultak összefoglalása

1. Bemutatkozó játék:

Melyik betűre igazak az állítások? Aki felismeri a bemutatkozó betűt, kijön, s az asztalon lévő képdarabból egyet feltesz a tábla megfelelő helyére.

* Az á mgh. rövid párja vagyok. a
* A sál szó első hangja vagyok. s
* Hosszú mgh, vagyok, rövid páromon egy pont van. í
* Írott alakom betűelemei: kör és kishorog. o
* 2 jegyű msh. vagyok, első betűjegyem a z, második a s. zs
* A pipa szóban kétszer írtok le. p

2. Bevezető beszélgetés:

Milyen téli ünnep látható a kapott téli képen? farsang

Minek az ünnepe?

Mettől-meddig tart?

Hogyan ünneplik az emberek?

3. Találós kérdés:

A következő találós kérdésből kiderül, hogy ki a farsang jellegzetes szereplője. bohóc

Vidám legény vagyok,

csörgő sapkát hordok.

Lengő ingem pepita,

lobog rajtam karika.

Ki vagyok?

4. Betűkből szóalkotás:

A bohóc labdáin a betűk összekeveredtek. Alkossunk a betűkből értelmes szavakat!

k a l a b n p a j z t e e l m p i ő v e l c

Milyen szavak ezek? toldalékosak

5. Célkitűzés, motiváció:

A mai órán a toldalékos szavakról tanultakat fogjuk összefoglalni. A bohóc velünk marad az órán, figyelemmel kíséri a munkátokat és a legjobban dolgozókat jutalomkártyával jutalmazza.

6. Gyakorlás:

- Miből áll a toldalékos szó?

- Milyen fontos helyesírási szabályt tanultunk?

- Hogyan tudsz ezekre a szavakra kérdezni?

- Soroljatok kérdőszavakat!

- A bohóc labdáin lévő szavakat bontsuk szótőre és a toldalékra!

- A labdákon lévő szavakhoz illesszünk minél több toldalékot! kalap… jelmez… cipő…

7. Hunyó játék:

Tegyétek a fejeteket a padra! Ha toldalékos szót hallottok, emeljétek fel a fejeteket a padról!

hóból, alma, fésűt, terítőről, szemüveg, polcra, ágy, táskába, Ágival, üveg, asztalhoz, citrom

8. Kakukktojás keresés:

A táblára írt szósorban keressétek meg a kakukktojást! Indokoljatok!

levelet, körtét, vihart, vonat, zebrát

A vonat, mert nem toldalékos szó.

9. Visszhangjáték:

Szavakat mondok. Ti lesztek a visszhang, de csak a szótövet ismételjétek meg!

pL. harkályt- harkály…

10. Párosító játék:

a) A táblára szavakat és kérdőszavakat írtam. Párosítsuk összekötéssel!

|  |  |  |  |
| --- | --- | --- | --- |
| szekrényről | Miből? | Kivel? | Pétertől |
| könyvből | Miről? | Kitől? | Hannáról |
| várostól | Mitől? | Kiről? | Kingával |

b) Válasszátok le a szótövet!

11. Rögzítés: feladatlapon

a) Alkossatok a szavakból mondatot a toldalékok segítségével!

Kata bolt kifli és szőlő vesz

b) Töltsétek ki a táblázatot!

|  |  |  |  |  |  |
| --- | --- | --- | --- | --- | --- |
|  | pók | dió | tej | mák | ponty |
| Mit? |  |  |  |  |  |
| Mivel? |  |  |  |  |  |

c) Egészítsétek ki a hiányos mondatot a gomba szó toldalékos alakjával!

A gyerekek gomba\_\_\_\_\_\_\_\_ szedtek.

A gomba\_\_\_\_\_\_\_\_ egy terka lepke szállt.

A gomba\_\_\_\_\_\_\_ ízletes étel készült.

12. Összefoglalás: Nálam van a toldalék … kártyával

13. Értékelés, reflektálás